Istočna Evropa i Balkan medju glavnim izvorima žrtava trgovine ljudima
Direktor američkog ureda za imigraciju John Morton se osvrće na problem trgovine ljudima, s čijim se žrtvama svakodnevno susreće
Direktor američkog imigracionog ureda John Morton se na svom poslu ima priliku sresti sa brojnim mladim ženama, mnoge od njih iz istočne Evrope, koje su završile kao moderno roblje u Americi Svake godine na hiljade ljudi postanu žrtve trgovine ljudima. Neki se dovedu u Sjedinjene države uz obećanje o boljem životu, ali umjesto toga postanu robovi modernog doba. Drugi se primoraju na prostituciju. U svakom slučaju, žrtve ostaju sa trajnim ožiljcima i njihov glas se rijetko čuje. Predsjednik SAD Barack Obama je januar proglasio mjesecom skretanja pažnje na problem trgovine ljudima, a najveći teret borbe protiv te vrste kriminala je na uposlenicima američkog Ureda za imigraciona i carinska pitanja, najveće agencija za istragu pri Ministarstvu za sigurnost u zemlji. Njegovi agenti se bore protiv kriminala na američkim granicama, u inostranstvu i na internetu, proganjajući one koji trguju djecom, istražujući kriminalne aktivnosti i prodaju krijumčarene robe. Oni se također bore protiv trgovine ljudima. Svaki dan, agenti tog ureda istražuju neke od najužasnijih zločina, onih u kojima se osobe tretiraju kao roba, a ne kao ljudska bića. Direktor ureda John Morton, u širem razgovoru za Glas Amerike, ističe da je trgovina ljudima i dalje veliki problem u istočnoj i centralnoj Evropi, te Rusiji i Ukrajini. - kaže gospodin Morton. Zemlje destinacije su obično zapadna Evropa, Sjedinjene Države i Kanada. Ured za imigraciona i carinska pitanja nema ovlasti provođenja zakona u stranim zemljama, ali ima izuzetnu suradnju sa agencijama za provođenje zakona u zemljama iz kojih žrtve dolaze. - kaže John Morton. Američki ured za imigraciona i carinska pitanja je prisutan u 47 zemalja, sa 68 ureda širom svijeta i 400 u Sjedinjenim Državama. Jedan od ureda je u Rusiji, a drugi, koji je zadužen za Balkan, se nalazi u Austriji. John Morton kaže da dolazi do sporog, ali kontinuiranog napretka u većini zemalja po pitanju trgovine ljudima, iako se dosta toga još mora uraditi. Jedna od najvećih poteškoća u istraživanju takvih slučajeva je identificiranje žrtava, jer trgovci često nastoje sakriti njihovu lokaciju, drže njihove pasoše, i žrtve drže zatvorenima. Stoga se ured za imigraciju uveliko oslanja na javnost i lokalne agencije za provođenje zakona kako bi sakupili informacije o žrtvama. - kaže gospodin Morton. On dodaje da problem trgovine ljudima još uvijek postoji u cijelom svijetu, osobito u Aziji, te centralnoj i južnoj Americi, i naglašava da je jedini način da se on riješi jaka međunarodna suradnja.